15/10/2020 | Administración LocalMunicipal
Rianxo
Secretaría
Modificación atribucións xunta de goberno local

Con data 08 de outubro de 2020, dítase a Resolución de Alcaldía Nº 621/2020, de Modificación atribucións Xunta de Goberno Local, resolvéndose: Modificar o apartado 3ª da resolución nº 641/2019 relativo ás as atribucións delegadas na Xunta de Goberno Local de xeito que queda redactada na súa integridade nos termos que se indican deseguido: Delegar na Xunta de Goberno Local, as seguintes atribucións delegables desta Alcaldía: A) EN MATERIA DE URBANISMO E LICENZAS: A.1.- A resolución sobor da aprobación dos instrumentos de planeamento de desenvolvemento do planeamento xeral non expresamente atribuídas ó Pleno así como a dos instrumentos de xestión urbanística e dos proxectos de urbanización. A. 2.- As resolucións relativas aos expedientes urbanísticos de licencias previstas no artigo 142 da Lei 2/2016 de 10 de febreiro do Solo de Galicia, incluíndo os acordos relativos a petición de prórrogas respecto ás mesmas ( non inclúe os expedientes de reposición da legalidade, os sancionadores e caducidade destes/as). Asemade darase conta das comunicacións previas verificadas en materia urbanística. A. 3.- A emisión de informe nos procedementos para a tramitación da autorización no solo rústico e outros informes que determine a normativa sectorial a expedir pola corporación e que non están atribuídos expresamente a outro órgano, relativos a temas urbanísticos ou medioambientais. A.4. Darase conta das comunicacións previas e de declaracións responsables verificadas en materia de apertura de establecementos e exercicio de actividades. A. 5- Darase conta das comunicacións previas relativas a transmisión dos títulos habilitantes urbanísticos así como para a o exercicio de actividades, aos efectos da súa toma de razón. B) EN MATERIA ECONÓMICO FINANCEIRA: B.1.- Aprobación de bases específicas reguladoras de concesión de subvencións en réxime de concorrencia e dos convenios de colaboración no caso de subvencións nominativas, a concesión de subvencións e a aprobación das contas xustificativas presentadas. Exceptúanse as axudas de emerxencia social. B.2.- Constitución de anticipos de caixa fixa. Aprobación, no seu caso, das contas xustificativas presentadas; aprobación da reposición de fondos ou cancelación do anticipo. B.3.- Acordos relativos a cancelación de avais ou devolución de avais ou fianzas constituídas ou ingresadas a favor do Concello. CB.4.- Aprobación de padróns, matrículas e listas cobratorias de impostos municipais, taxas e prezos públicos. B.5.- Aprobación de liquidacións provisionais e definitivas de impostos municipais, taxas e prezos públicos que teñan o seu orixe en expedientes dos que a competencia corresponda a Xunta de Goberno Local. B.6- Concesión de beneficios fiscais (exencións, bonificacións,.). B.7.- Concesións de aprazamento e fraccionamento para o pago das débedas tributarias B.8.- Resolución de expedientes de devolución de ingresos indebidos. C) EN MATERIA DE PERSOAL: C.1.- Concesión de anticipos ao persoal. C.2.- Aprobar o recoñecemento do primeiro trienio ao persoal municipal, así como o recoñecemento de servizos previos, no seu caso. C.3.- Aprobación de gratificacións por traballos realizados fora da xornada laboral do persoal funcionario e horas extraordinarias do persoal laboral, previamente autorizadas polo responsable do servizo co visto bo do concelleiro da área. Outorgamento de complementos de produtividade previa xustificación polo concelleiro da área. C.2.- Aprobación das bases e convocatoria dos procedementos de selección de personal funcionario e laboral fixo. D) NOUTRAS MATERIAS: D.1.- Dación de conta da recepción das comunicacións de demandas en vía xudicial interpostas contra o Concello e sentenzas ditadas. A delegación anterior suxeitarase ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante - ex artigo 9.4 da Lei 40/2015, de 1 de outubro, de Réxime Xurídico do Sector Público - correspondendo a éste, en consecuencia, a resolución dos recursos de reposición que poidan interpoñerse. b) Os acordos ditados pola Xunta de Goberno en delegación adoptaranse conforme ás súas regras de funcionamento. c) O exercicio das facultades por delegación deberá facerse constar nas resolucións que se diten, en conformidade co que dispón o artigo 9.4 da Lei 40/2015, de 1 de outubro, de Réxime Xurídico do Sector Público. d) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. e) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. f) A Alcaldía poderá avogar en calquera momento o coñecemento dun asunto determinado de acordo co que dispón o artigo 10 da Lei 40/2015, de 1 de outubro, de Réxime Xurídico do Sector Público. g) O órgano delegado non poderá delegar nun terceiro as atribucións conferidas por delegación. A presente resolución surtirá efecto dende o día da súa data, sen perxuizo da súa preceptiva publicación no Boletín Oficial da Provincia e notificarase os membros da Xunta de Goberno Local para os efectos do previsto no artigo 114 do ROF. Da presente resolución darase conta ao Pleno na próxima sesión que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais. En Rianxo, 9 de outubro de 2020 O Alcalde, Adolfo Muíños Sánchez